title: Komisjoni rakendusmäärus (EL) 2019/635, 16. aprill 2019, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Lechazo de Castilla y León“ (KGT)]

text:
                  24.4.2019

                  ET

                  Euroopa Liidu Teataja

                  L 109/4

         KOMISJONI RAKENDUSMÄÄRUS (EL) 2019/635,
         16. aprill 2019,
         millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Lechazo de Castilla y León“ (KGT)]
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Hispaania taotluse saada heakskiit komisjoni määrusega (EÜ) nr 2107/1999 (2) registreeritud kaitstud geograafilise tähise „Lechazo de Castilla y León“ spetsifikaadi muudatusele.

                     (2)

                     Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas (3).

                     (3)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks spetsifikaadi muudatus heaks kiita,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Lechazo de Castilla y León“ (KGT) spetsifikaadi muudatus kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 16. aprill 2019

                  Komisjoni nimel

                  presidendi eest

                  komisjoni liige

               Phil HOGAN

            (1)  ELT L 343, 14.12.2012, lk 1.

            (2)  Komisjoni 4. oktoobri 1999. aasta määrus (EÜ) nr 2107/1999, millega täiendatakse määruse (EÜ) nr 2400/96 (teatavate nimede kandmise kohta kaitstud päritolunimetuste ja geograafiliste tähiste registrisse, mis on ette nähtud nõukogu määrusega (EMÜ) nr 2081/92 põllumajandussaaduste ja toiduainete geograafiliste tähiste ning päritolunimetuste kaitse kohta) lisa (EÜT L 258, 5.10.1999, lk 3).

            (3)  ELT C 432, 30.11.2018, lk 3.


title: Komisjoni rakendusmäärus (EL) 2019/637, 23. aprill 2019, millega kiidetakse heaks kolekaltsiferooli kasutamine toimeainena tooteliiki 14 kuuluvates biotsiidides (EMPs kohaldatav tekst)

text:
                  24.4.2019

                  ET

                  Euroopa Liidu Teataja

                  L 109/13

         KOMISJONI RAKENDUSMÄÄRUS (EL) 2019/637,
         23. aprill 2019,
         millega kiidetakse heaks kolekaltsiferooli kasutamine toimeainena tooteliiki 14 kuuluvates biotsiidides
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 9 lõike 1 punkti a,
         ning arvestades järgmist:

                     (1)

                     Rootsi hindav pädev asutus sai 19. aprillil 2013 Euroopa Parlamendi ja nõukogu direktiivi 98/8/EÜ (2) artikli 11 lõike 1 kohase taotluse toimeaine kolekaltsiferooli lisamiseks nimetatud direktiivi I lisasse selle kasutamiseks biotsiidides, mis kuuluvad direktiivi 98/8/EÜ V lisas kirjeldatud tooteliiki 14 (rodentitsiidid); nimetatud tooteliik vastab määruse (EL) nr 528/2012 V lisas määratletud tooteliigile 14.

                     (2)

                     15. aprillil 2016 esitas Rootsi hindav pädev asutus määruse (EL) nr 528/2012 artikli 8 lõike 1 kohaselt hindamisaruande ja oma soovitused Euroopa Kemikaaliametile (edaspidi „kemikaaliamet“).

                     (3)

                     13. detsembril 2017 võttis biotsiidikomitee kemikaaliameti arvamuse (3) vastu, võttes arvesse taotlust hinnanud pädeva asutuse järeldusi.

                     (4)

                     Selle arvamuse kohaselt on kolekaltsiferool prohormoon ja vastab seega komisjoni delegeeritud määruses (EL) 2017/2100 (4) sätestatud kriteeriumidele, mille alusel seda käsitatakse endokriinseid häireid põhjustavate omadustega ainena, millel võib olla inimestele kahjulik toime. Kolekaltsiferool vastab seega määruse (EL) nr 528/2012 artikli 5 lõike 1 punktis d sätestatud väljajätmise kriteeriumile.

                     (5)

                     Lisaks tekitab kolekaltsiferooli sisaldavate toodete kasutamine kõnealuse arvamuse kohaselt probleeme, mis on seotud esmase ja teisese mürgistuse juhtudega, isegi kui rakendatakse piiravaid riskijuhtimismeetmeid, ning seepärast vastab kolekaltsiferool ka määruse (EL) nr 528/2012 artikli 10 lõike 1 punktis e sätestatud asendamisele kuuluva toimeaine kriteeriumile.

                     (6)

                     Vastavalt määruse (EL) nr 528/2012 artikli 5 lõikele 2 saab väljajätmise kriteeriumile vastavat toimeainet heaks kiita üksnes juhul, kui on täidetud vähemalt üks kõnealuses artiklis sätestatud tingimustest erandi tegemiseks.

                     (7)

                     Vastavalt määruse (EL) nr 528/2012 artikli 10 lõikele 3 korraldas kemikaaliamet avaliku konsultatsiooni ajavahemikul 17. juuli 2017 – 15. september 2017, et koguda asjakohast teavet, sealhulgas teavet võimalike olemasolevate asendusainete kohta (5).

                     (8)

                     Komisjon korraldas samuti avaliku konsultatsiooni ajavahemikul 7. veebruar 2018 – 7. aprill 2018, et koguda teavet selle kohta, kas määruse (EL) nr 528/2012 artikli 5 lõikes 2 sätestatud tingimused erandi tegemiseks on täidetud. Komisjon on selle konsultatsiooni käigus saadud arvamused teinud avalikult kättesaadavaks (6).

                     (9)

                     Alalises biotsiidikomitees arutati liikmesriikidega kahe ülalnimetatud avaliku konsultatsiooni tulemusena saadud teavet, kogemusi, mis on saadud rodentitsiidide lubamisest ning rodentitsiidides kasutatavate antikoagulatiivse toimega toimeainete lubade pikendamisest, ning teavet alternatiivide olemasolu kohta antikoagulatiivse toimega rodentitsiidide puhul, mis on esitatud komisjoni lõpparuande (biotsiididena kasutatavate antikoagulatiivse toimega rodentitsiidide riskivähendamismeetmete kohta) (7) 1. lisas.

                     (10)

                     Närilised võivad kanda patogeene, mis kutsuvad esile zoonoose, mis omakorda võivad kujutada tõsist ohtu inimeste või loomade tervisele. Antikoagulatiivse toimega toimeained, mis on praegu peamised rodentitsiidides kasutatavad toimeained, vastavad samuti määruse (EL) nr 528/2012 artikli 5 lõikes 1 sätestatud väljajätmise kriteeriumidele, kuna need on klassifitseeritud 1B kategooria reproduktiivtoksilisteks aineteks ning enamik neist on püsivad, bioakumuleeruvad ja toksilised (PBT) või väga püsivad ja väga bioakumuleeruvad (vPvB). Muud alternatiivsete toimeainete kasutamine, mis on praegu heaks kiidetud kasutamiseks tooteliigis 14, ja mis ei kuulu väljajätmisele, nimelt süsinikdioksiid, alfakloraloos, alumiiniumfosfiid, vesiniktsüaniid ja maisitõlvikupulber, on toimeainete laadi ja kasutustingimuste tõttu piiratud. Mittekeemilised näriliste tõrje või leviku piiramise meetodid, nagu mehaanilised, elektrilised või liimilõksud ei pruugi olla piisavalt tõhusad ja võivad omakorda tekitada küsimusi, kas need on humaansed ja kas need ei põhjusta närilistele tarbetuid kannatusi.

                     (11)

                     Kolekaltsiferooli heakskiitmine tooks turule veel ühe toimeaine ning see oleks kasulik, et toime tulla näriliste kasvava resistentsusega antikoagulatiivse toimega toimeainete suhtes, kuna kolekaltsiferool toimib täiesti teistsugusel viisil kui antikoagulatiivse toimega toimeained. Kolekaltsiferooli kättesaadavus võib vähendada antikoagulatiivse toimega toimeainete, eelkõige nende kõige tugevama teise põlvkonna kasutamist. Seega võib kolekaltsiferoolil olla tulevikus oma osa näriliste populatsioonide rahuldava tõrje tagamisel integreeritud kahjuritõrjes, olles toeks eespool nimetatud alternatiividele, mis ei vasta väljajätmise kriteeriumidele, ning ta võib vähendada antikoagulatiivse toimega toimeainete kasutamist rodentitsiidides.

                     (12)

                     Lisaks võib ebapiisav näriliste tõrje avaldada olulist kahjulikku mõju inimeste või loomade tervisele või keskkonnale ning mõjutada ka üldsuse ettekujutust sellest, kuivõrd kaitstud ollakse närilistega kokkupuute eest või kui turvalised on mitmesugused majandustegevuse liigid, mida närilised võivad kahjustada, ning see võib kaasa tuua nii majanduslikke kui ka sotsiaalseid tagajärgi. Vaatamata sellele, et kolekaltsiferoolil on endokriinseid häireid põhjustavad omadused, võib selle toksikoloogilisi või ökotoksikoloogilisi omadusi pidada üldiselt paremaks kui antikoagulatiivse toimega toimeainetel, kuna see ei ole klassifitseeritud ei 1B kategooria reproduktiivtoksiliseks aineks ega PBT-ks või vPvB-ks. Kolekaltsiferool on vitamiin D3, mis õiges koguses on oluline ühend inimese elutegevuseks, ning eeldatavasti kujutab see rodentitsiidina kasutamisel inimestele väiksemat riski kui antikoagulatiivse toimega toimeained. Kolekaltsiferooli sisaldavate toodete kasutamisest tulenevat riski inimeste ja loomade tervisele või keskkonnale saab vähendada, kui järgitakse teatavaid nõudeid ja tingimusi. Nagu juba selgitatud, võib kolekaltsiferool aidata tulevikus kaasa näriliste populatsioonide rahuldavale tõrjele integreeritud kahjuritõrjes, olles toeks eespool nimetatud alternatiividele, mis ei vasta väljajätmise kriteeriumidele, ning ta võib vähendada antikoagulatiivse toimega toimeainete kasutamist rodentitsiidides. Seega, kõnealuse toimeaine heakskiitmata jätmisel jääksid kasutajad ilma näriliste tõrje vahendist, mis pakuks lisaväärtust ja oleks vähemalt sama sobiv kui mitmed muud kasutatavad alternatiivsed ained. Seepärast oleks kolekaltsiferooli kui toimeaine heakskiitmata jätmisel ühiskonnale liiga suur kahjulik mõju võrreldes selle aine kasutamisest tuleneva riskiga. Seega on artikli 5 lõike 2 punktis c sätestatud tingimus täidetud.

                     (13)

                     Seepärast on asjakohane kiita heaks kolekaltsiferooli kasutamine tooteliiki 14 kuuluvates biotsiidides, kui teatavad nõuded ja tingimused on täidetud.

                     (14)

                     Kuna kolekaltsiferool vastab määruse (EL) nr 528/2012 artikli 5 lõike 1 punktis d sätestatud väljajätmise kriteeriumile, tuleks heakskiit anda kuni viieks aastaks, nagu on sätestatud kõnealuse määruse artikli 4 lõike 1 teises lauses.

                     (15)

                     Käesoleva määrusega ettenähtud meetmed on kooskõlas alalise biotsiidikomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Kiidetakse heaks toimeaine kolekaltsiferooli kasutamine tooteliiki 14 kuuluvates biotsiidides kooskõlas lisas sätestatud nõuete ja tingimustega.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 23. aprill 2019

                  Komisjoni nimel

                  president

               Jean-Claude JUNCKER

            (1)  ELT L 167, 27.6.2012, lk 1.

            (2)  Euroopa Parlamendi ja nõukogu 16. veebruari 1998. aasta direktiiv 98/8/EÜ, mis käsitleb biotsiidide turuleviimist (EÜT L 123, 24.4.1998, lk 1).

            (3)  Biocidal Products Committee Opinion on the application for approval of the active substance: Cholecalciferol, Product type: 14, ECHA/BPC/180/2017 (Biotsiidikomitee arvamus järgmise toimeaine heakskiitmise taotluse kohta: kolekaltsiferool, tooteliik: 14, ECHA/BPC/180/2017).

            (4)  Komisjoni 4. septembri 2017. aasta delegeeritud määrus (EL) 2017/2100, millega sätestatakse vastavalt Euroopa Parlamendi ja nõukogu määrusele (EL) nr 528/2012 endokriinseid häireid põhjustavate omaduste kindlaksmääramise teaduslikud kriteeriumid (ELT L 301, 17.11.2017, lk 1).

            (5)  https://echa.europa.eu/potential-candidates-for-substitution-previous-consultations

            (6)  https://circabc.europa.eu/w/browse/c29a57c2-e31d-43d8-9675-6aec345218cf

            (7)  https://circabc.europa.eu/sd/a/352bffd8-babc-4af8-9d0c-a1c87a3c3afc/Final%20Report%20RMM.pdf

            LISA

                        Tavanimetus

                        IUPACi nimetus
                        Identifitseerimisnumbrid

                        Toimeaine minimaalne puhtusaste (1)

                        Heakskiitmise kuupäev

                        Heakskiidu aegumise kuupäev

                        Tooteliik

                        Eritingimused

                        Kolekaltsiferool

                        IUPACi nimetus:
                        (3β,5Z,7E)-9,10-sekokolesta-5,7,10(19)-trieen-3-ool
                        EÜ nr: 200–673-2
                        CASi nr: 67–97-0

                        970 g/kg

                        1. juuli 2019

                        30. juuni 2024

                        14

                        Kolekaltsiferooli käsitatakse kooskõlas määruse (EL) nr 528/2012 artikli 10 lõike 1 punktidega a ja e asendamisele kuuluva toimeainena.
                        Biotsiidide puhul antakse luba järgmistel üldistel tingimustel:

                                    1)

                                    toote hindamisel pööratakse erilist tähelepanu selliste loataotlusega hõlmatud kasutusaladega seotud kokkupuutele, riskidele ja tõhususele, mida liidu tasandil ei ole toimeaine riskide hindamisel käsitletud; kooskõlas määruse (EL) nr 528/2012 VI lisa punktiga 10 võetakse toote hindamisel arvesse ka seda, kas määruse (EL) nr 528/2012 artikli 5 lõikes 2 esitatud tingimused võivad olla täidetud;

                                    2)

                                    tootele antakse liikmesriikides kasutamiseks luba ainult siis, kui vähemalt üks määruse (EL) nr 528/2012 artikli 5 lõikes 2 seatud tingimustest on täidetud;

                                    3)

                                    vastavalt määruse (EL) nr 528/2012 artikli 19 lõike 4 punktile d ei lubata tooteid üldsusele turul kättesaadavaks teha;

                                    4)

                                    kolekaltsiferooli nimikontsentratsioon tootes ei ületa 0,075 massiprotsenti;

                                    5)

                                    toode sisaldab vastikust tekitavat ainet ja värvainet;

                                    6)

                                    tootele ei anta luba kasutamiseks jälituspulbrina;

                                    7)

                                    luba kasutada kontaktformulatsiooni kujul olevat toodet, mis ei ole jälituspulber, antakse üksnes eriväljaõppe saanud kutselisele kasutajale ja toodet tohib kasutada üksnes siseruumides kohtades, kuhu ei pääse lapsed ega muud kui sihtloomad;

                                    8)

                                    luba antakse ainult kasutusvalmis toodetele;

                                    9)

                                    kaalutakse ja rakendatakse kõiki asjakohaseid ja olemasolevaid riskivähendamismeetmeid, et viia inimeste, muude kui sihtloomade ning keskkonna esmane ja teisene kokkupuude toimeainega miinimumini. Need meetmed hõlmavad näiteks kasutamise piiramist kutseliste või eriväljaõppe saanud kutseliste kasutajatega, kus võimalik, ning konkreetsete lisatingimuste seadmist iga kasutajate kategooria jaoks;

                                    10)

                                    loomade surnukehad ja söömata jäänud mürksööt kõrvaldatakse vastavalt kohalikele nõuetele. Kõrvaldamismeetodit kirjeldatakse konkreetselt riiklikus kasutusloas olevas toote omaduste iseloomustuses ja esitatakse ka toote märgistusel.

                              Lisaks üldistele tingimustele kehtivad eriväljaõppe saanud kutseliste kasutajate poolt kasutatavate biotsiidide lubadele järgmised tingimused:

                                    1)

                                    toodetele võidakse anda luba kasutamiseks kanalisatsioonis, avamaal või prügilas;

                                    2)

                                    toodetele võidakse anda luba kasutamiseks kaetud ja piiratud juurdepääsuga söödakohas juhul, kui see pakub muude kui sihtliikide ja inimeste jaoks samasugust kaitset kui muukimiskindel söödamaja;

                                    3)

                                    toodetele võidakse anda luba alaliseks kasutamiseks ainult kohtades, kus uus sissetung on äärmiselt tõenäoline, ja siis, kui muud tõrjemeetodid on osutunud ebapiisavaks;

                                    4)

                                    toodetele ei anta luba kasutamiseks regulaarselt korduval peibutussöödaga tõrjel;

                                    5)

                                    isikud, kes teevad tooted turul kättesaadavaks eriväljaõppe saanud kutseliste kasutajate jaoks, tagavad, et neid tooteid ei müüdaks kellelegi teisele peale eriväljaõppe saanud kutseliste kasutajate.

                              Lisaks üldistele tingimustele kehtivad kutseliste kasutajate poolt kasutatavate biotsiidide lubadele järgmised tingimused:

                                    1)

                                    toodetele ei anta luba kasutamiseks kanalisatsioonis, avamaal ega prügilas;

                                    2)

                                    toodetele ei anta luba kasutamiseks alalise peibutussöödaga tõrjel või regulaarselt korduval peibutussöödaga tõrjel;

                                    3)

                                    toodetele antakse luba kasutamiseks ainult muukimiskindlas söödamajas;

                                    4)

                                    isikud, kes teevad tooted turul kättesaadavaks kutseliste kasutajate jaoks, tagavad, et neid tooteid ei müüdaks üldsusele.

               (1)  Selles veerus esitatud puhtusaste on minimaalne puhtusaste, mille juures toimeainet hinnati. Turule lastud tootes võib olla sama või erineva puhtusastmega toimeaine, kui on tõendatud, et see on tehniliselt samaväärne hinnatud toimeainega.


title: Komisjoni rakendusmäärus (EL) 2019/822, 17. mai 2019, teatavate kaupade klassifitseerimise kohta kombineeritud nomenklatuuris

text:
                  22.5.2019

                  ET

                  Euroopa Liidu Teataja

                  L 134/13

         KOMISJONI RAKENDUSMÄÄRUS (EL) 2019/822,
         17. mai 2019,
         teatavate kaupade klassifitseerimise kohta kombineeritud nomenklatuuris
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:

                     (1)

                     Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

                     (2)

                     Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

                     (3)

                     Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

                     (4)

                     On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.

                     (5)

                     Käesoleva määrusega ette nähtud meetmed on kooskõlas tolliseadustiku komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.

            Artikkel 2
            Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.

            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 17. mai 2019

                  Komisjoni nimel

                  presidendi eest

                  maksunduse ja tolliliidu peadirektoraadi

                  peadirektor

               Stephen QUEST

            (1)  ELT L 269, 10.10.2013, lk 1.

            (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).

            LISA

                        Kauba kirjeldus

                        Klassifikatsioon
                        (CN-kood)

                        Põhjendus

                        (1)

                        (2)

                        (3)

                        Toode (nn kruvivai) ringikujulise ristlõikega, umbes 55 cm pikk, välisläbimõõduga 6 cm, valmistatud kuumtsingitud teraslehtedest.
                        Vaia üks ots on kooniline ja keermestatud ning teises otsas on U-kujuline detail, milles on augud kruvide jaoks.
                        Toode on ette nähtud maapinna või muu alusmaterjali sisse keeramiseks ja seejärel konstruktsioonide puitpostide püsivaks kinnitamiseks (kui postid on kohale asetatud, siis need jäävad sellesse asendisse), paigutades need U-kujulise detaili sisse ja kruvides selle külge kinni.
                        Kruvivaiu kasutatakse puitkonstruktsioonide, päikeseenergiasüsteemide, aia- ja üritusehitiste, tarasüsteemide, reklaamtahvlite jms puhul.
                        Vt foto (1).

                        7308 90 59

                        Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XV jaotise märkusega 3 ning CN-koodide 7308 , 7308 90  ja 7308 90 59  sõnastusega.
                        Tootel on rubriiki 7308  kuuluvate konstruktsioonide osade objektiivsed omadused. See on spetsiaalselt ette nähtud konstruktsiooni osade koosteks. Kui konstruktsioon on kohale asetatud, siis see jääb sellesse asendisse. Tootes on augud, millesse keeratakse kooste käigus kruvid, et kinnitada konstruktsiooni detaile (vt ka HSi selgitavad märkused, rubriik 7308 , punkt 1).
                        Toodet ei või klassifitseerida rubriiki 7326  kui muu raud- ja terastoode, kuna konstruktsioonides kasutatavad tooted kuuluvad rubriiki 7308  (vt ka HSi selgitavad märkused, rubriik 7326 , punkt 1).
                        Seega tuleb toode klassifitseerida CN-koodi7308 90 59  alla kui muu teraskonstruktsiooni osa.

               (1)  Foto on üksnes illustreeriv.


title: Komisjoni rakendusmäärus (EL) 2019/823, 17. mai 2019, teatavate kaupade klassifitseerimise kohta kombineeritud nomenklatuuris

text:
                  22.5.2019

                  ET

                  Euroopa Liidu Teataja

                  L 134/16

         KOMISJONI RAKENDUSMÄÄRUS (EL) 2019/823,
         17. mai 2019,
         teatavate kaupade klassifitseerimise kohta kombineeritud nomenklatuuris
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:

                     (1)

                     Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

                     (2)

                     Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

                     (3)

                     Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

                     (4)

                     On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.

                     (5)

                     Käesoleva määrusega ette nähtud meetmed on kooskõlas tolliseadustiku komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.

            Artikkel 2
            Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.

            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 17. mai 2019

                  Komisjoni nimel

                  presidendi eest

                  maksunduse ja tolliliidu peadirektoraadi

                  peadirektor

               Stephen QUEST

            (1)  ELT L 269, 10.10.2013, lk 1.

            (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).

            LISA

                        Kauba kirjeldus

                        Klassifikatsioon
                        (CN-kood)

                        Põhjendus

                        (1)

                        (2)

                        (3)

                        Juustest valmistoode, mis koosneb sätitud juuksesalgust, milles juuksekarvad on omavahel juureotste juures ühendatud. Juuksesalgu kokkuühendatud juurteotsa saab kuumutades ilma lisatöötluseta kinnitada inimese enda juuste külge.
                        Vt fotot (*1).

                        6704 20 00

                        Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 6704  ja 6704 20 00  sõnastusega.
                        Kokkuühendatud juureotste tõttu peetakse toodet rohkem töödelduks kui rubriigis 6703  kirjeldatud. Järelikult ei või toodet klassifitseerida rubriiki 6703  kui juukseid, mis on sätitud, hõrendatud, pleegitatud vm viisil töödeldud.
                        Kuna juuste juureotsad on kokku ühendatud ja toode on ilma edasise töötlemiseta valmis kinnitamiseks inimese enda juuste külge, käsitletakse toodet võltsjuustest parukatootena, mis kuulub rubriiki 6704  (vt ka HSi selgitavad märkused rubriigi 6704  kohta, punkti 1 esimene lõik).
                        Seega tuleb toode klassifitseerida kui šinjoon jms juustest valmistatud tooted, mis kuuluvad CN-koodi 6704 20 00  alla

               (*1)  Foto on üksnes illustreeriv.


title: Komisjoni rakendusmäärus (EL) 2019/1266, 24. juuli 2019, millega muudetakse määrust (EÜ) nr 1484/95 kodulinnuliha- ja munasektori ning ovoalbumiini tüüpiliste hindade kindlaksmääramise osas

text:
                  29.7.2019

                  ET

                  Euroopa Liidu Teataja

                  L 200/1

         KOMISJONI RAKENDUSMÄÄRUS (EL) 2019/1266,
         24. juuli 2019,
         millega muudetakse määrust (EÜ) nr 1484/95 kodulinnuliha- ja munasektori ning ovoalbumiini tüüpiliste hindade kindlaksmääramise osas
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 183 punkti b,
         võttes arvesse Euroopa Parlamendi ja nõukogu 16. aprilli 2014. aasta määrust (EL) nr 510/2014, millega nähakse ette põllumajandustoodete töötlemisel saadud teatavate toodetega kauplemise kord ning tunnistatakse kehtetuks nõukogu määrused (EÜ) nr 1216/2009 ja (EÜ) nr 614/2009, (2) eriti selle artikli 5 lõike 6 punkti a,
         ning arvestades järgmist:

                     (1)

                     Komisjoni määruses (EÜ) nr 1484/95 (3) on sätestatud täiendava imporditollimaksu süsteemi rakendamise üksikasjalikud eeskirjad ning on kinnitatud kodulinnuliha- ja munasektori ning ovoalbumiini tüüpilised hinnad.

                     (2)

                     Kodulinnuliha- ja munasektori ning ovoalbumiini tüüpiliste hindade kindlaksmääramise aluseks oleva teabe korrapärase kontrollimise tulemusel tuleks muuta teatavate toodete tüüpilisi impordihindu, võttes arvesse päritolule vastavaid hinnaerinevusi.

                     (3)

                     Määrust (EÜ) nr 1484/95 tuleks seega vastavalt muuta.

                     (4)

                     Selleks et kõnealust meedet saaks kohaldada võimalikult kiiresti pärast ajakohastatud andmete kättesaadavaks tegemist, peaks käesolev määrus jõustuma selle avaldamise päeval,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 1484/95 I lisa asendatakse käesoleva määruse lisas esitatud tekstiga.

            Artikkel 2
            Käeolev määrus jõustub selle Euroopa Liidu Teatajas avaldamise päeval.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 24. juuli 2019

                  Komisjoni nimel

                  presidendi eest

                  põllumajanduse ja maaelu arengu peadirektoraadi

                  peadirektor

               Jerzy PLEWA

            (1)  ELT L 347, 20.12.2013, lk 671.

            (2)  ELT L 150, 20.5.2014, lk 1.

            (3)  Komisjoni 28. juuni 1995. aasta määrus (EÜ) nr 1484/95, millega sätestatakse täiendavate imporditollimaksude süsteemi üksikasjalikud rakenduseeskirjad ja määratakse kindlaks kodulinnuliha- ja munasektori ning ovoalbumiini kohta täiendavad imporditollimaksud ning tunnistatakse kehtetuks määrus nr 163/67/EMÜ (EÜT L 145, 29.6.1995, lk 47).

            LISA

                     „I LISA

                                 CN-kood

                                 Toote kirjeldus

                                 Tüüpiline hind
                                 (eurot / 100 kg)

                                 Artiklis 3 osutatud tagatis
                                 (eurot / 100 kg)

                                 Päritolu (1)

                                 0207 12 90

                                 Kana ja kuke (liigist Gallus domesticus) rümbad, nn 65 % kanarümbad, külmutatud

                                 142,5

                                 0

                                 AR

                                 0207 14 10

                                 Kana ja kuke (liigist Gallus domesticus) kondita tükid, külmutatud

                                 235,4

                                 19

                                 AR

                                 206,5

                                 28

                                 BR

                                 222,7

                                 23

                                 TH

                                 1602 32 11

                                 Kuumtöötlemata tooted kanast ja kukest (liigist Gallus domesticus)

                                 276,1

                                 3

                                 BR

               “

               (1)  Riikide nomenklatuur on sätestatud komisjoni 27. novembri 2012. aasta määruses (EL) nr 1106/2012, millega rakendatakse Euroopa Parlamendi ja nõukogu määrust (EÜ) nr 471/2009 (mis käsitleb ühenduse statistikat väliskaubanduse kohta kolmandate riikidega) seoses riikide ja territooriumide nomenklatuuri ajakohastamisega (ELT L 328, 28.11.2012, lk 7).